CELEX: 32021R1410
Language: et
Date: 2021-08-27 00:00:00
Title: Komisjoni rakendusmäärus (EL) 2021/1410, 27. august 2021, millega antakse luba kasutada Bacillus licheniformis’e (DSM 28710) preparaati munakanade, vähemlevinud linnuliikide munalindude, kodulinnuliikide aretuslindude ja dekoratiivlindude söödalisandina (loa hoidja Huvepharma NV) (EMPs kohaldatav tekst)

30.8.2021   
               
               
                  ET
               
               
                  Euroopa Liidu Teataja
               
               
                  L 304/8
               
            
         KOMISJONI RAKENDUSMÄÄRUS (EL) 2021/1410,
         27. august 2021,
         millega antakse luba kasutada Bacillus licheniformis’e (DSM 28710) preparaati munakanade, vähemlevinud linnuliikide munalindude, kodulinnuliikide aretuslindude ja dekoratiivlindude söödalisandina (loa hoidja Huvepharma NV)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:
         
                     (1)
                  
                  
                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.
                  
               
                     (2)
                  
                  
                     Kooskõlas määruse (EÜ) nr 1831/2003 artikliga 7 on esitatud taotlus lubada kasutada Bacillus licheniformis’e (DSM 28710) preparaati. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
                  
               
                     (3)
                  
                  
                     Taotluses käsitletakse loa andmist Bacillus licheniformis’e (DSM 28710) preparaadi kasutamiseks munakanade, vähemlevinud linnuliikide munalindude, kodulinnuliikide aretuslindude ja dekoratiivlindude söödalisandina ning selle liigitamist kategooriasse „zootehnilised lisandid“.
                  
               
                     (4)
                  
                  
                     Euroopa Toiduohutusamet (edaspidi „toiduohutusamet“) jõudis oma 28. jaanuari 2021. aasta arvamuses (2) järeldusele, et kavandatud kasutustingimuste korral ei avalda Bacillus licheniformis’e (DSM 28710) preparaat kahjulikku mõju loomade tervisele, tarbijate ohutusele ega keskkonnale. Samuti jõudis toiduohutusamet järeldusele, et andmete puudumise tõttu ei ole võimalik teha järeldusi selle kohta, kas söödalisand võib ärritada nahka või silmi või sensibiliseerida nahka, kuid seda käsitatakse hingamisteid sensibiliseeriva ainena. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele. Amet jõudis ka järeldusele, et Bacillus licheniformis’e (DSM 28710) preparaat võib olla tõhus zootehniline söödalisand. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimise meetodite kohta.
                  
               
                     (5)
                  
                  
                     
                        Bacillus licheniformis’e (DSM 28710) preparaadi hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kasutada preparaati käesoleva määruse lisas esitatud viisil.
                  
               
                     (6)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas kirjeldatud preparaati, mis kuulub söödalisandite kategooriasse „zootehnilised lisandid“ ja funktsionaalrühma „soolestiku mikrofloorat tasakaalustavad ained“, lubatakse kasutada söödalisandina loomasöötades kõnealuses lisas esitatud tingimustel.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 27. august 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 268, 18.10.2003, lk 29.
         
            (2)  EFSA Journal (2021); 19(3): 6449.
      
      
         
            LISA
            
                        Söödalisandi identifitseerimisnumber
                     
                     
                        Loa hoidja nimi
                     
                     
                        Söödalisand
                     
                     
                        Koostis, keemiline valem, kirjeldus, analüüsimeetod
                     
                     
                        Loomaliik või -kategooria
                     
                     
                        Vanuse ülempiir
                     
                     
                        Miinimumsisaldus
                     
                     
                        Maksimumsisaldus
                     
                     
                        Muud sätted
                     
                     
                        Loa kehtivusaja lõpp
                     
                  
                        Sisaldus CFUdes 12 % niiskusesisaldusega täissööda kilogrammi kohta
                     
                  
                        
                           Kategooria: zootehnilised lisandid. Funktsionaalrühm: soolestiku mikrofloorat tasakaalustavad ained
                        
                     
                  
                        4b1828
                     
                     
                        Huvepharma NV
                     
                     
                        
                           Bacillus licheniformis (DSM 28710)
                     
                     
                        
                           Söödalisandi koostis
                        
                        
                           Bacillus licheniformis’e (DSM 28710) preparaat,
                        mis sisaldab vähemalt
                        3,2 × 109 CFU 1 g söödalisandis
                        Tahke
                     
                     
                        Munakanad
                        Vähemlevinud kodulinnuliikide munalinnud
                     
                     
                        -
                     
                     
                        1,6 × 109
                        
                     
                     
                        -
                     
                     
                        
                                    1.
                                 
                                 
                                    Söödalisandi ja eelsegu kasutamisjuhistes märgitakse säilitustingimused ja püsivus kuumtöötlemisel.
                                 
                              
                                    2.
                                 
                                 
                                    Võib kasutada söödas, mis sisaldab järgmisi lubatud koktsidiostaatikume: diklasuriil või naatriumlasalotsiid A.
                                 
                              
                                    3.
                                 
                                 
                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad asjakohased korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tulenevaid ohte. Kui selline kasutamiskord ja sellised meetmed ei võimalda nahakaudsest kokkupuutest, sissehingamisest ja silma sattumisest tulenevaid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sh hingamisteede, naha ja silmade kaitsevahendeid.
                                 
                              
                     
                        19.9.2031
                     
                  
                        
                           Toimeaine kirjeldus
                        
                        
                           Bacillus licheniformis’e (DSM 28710) eluvõimelised spoorid
                     
                     
                        Kodulinnuliikide aretuslinnud, v.a kalkunid
                     
                  
                        
                           Analüüsimeetod
                            (1)
                        
                        
                           Bacillus licheniformis’e (DSM 28710) loendamine söödalisandis, eelsegus ja söödas:
                        
                                    —
                                 
                                 
                                    pindkülvimeetod EN 15784
                                 
                              
                           Bacillus licheniformis’e (DSM 28710) identifitseerimine:
                        
                                    —
                                 
                                 
                                    impulssvälja-geelelektroforees (PFGE)
                                 
                              
                     
                        Dekoratiivlinnud
                     
                  
               (1)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports